संगीतमय फव्वारा - वृंदावन गार्डन नाम के मनोहारी बगीचा बांध के ठीक नीचे बनाया गया है। हर रोज शाम को वृंदावन गार्डन में हजारों सैलानियों की भीड़ जुटती है। वृंदावन गार्डन को कश्मीर के शालीमार बाग की नकल में बनाया गया था। 2005 में इस गार्डन को नया रुप दिया गया। वृंदावन गार्डन का मुख्य आकर्षण है संगीतमय फव्वारा। ये फव्वारा जब शाम को शुरू होता है तो वंदे मातरम की धुन पर लहरे नाचती हैं। उसके बाद कई और फिल्मी गाने- रंबा हो हो...जैसी। संगीत की धुनों पर जल राशि का नृत्य मनमोह लेता है। फव्वारा बंद होता सारे जहां से अच्छा हिंदोस्तां हमारा की धुन पर।